Szám: KP/12881-84/2020.

### E L Ő T E R J E S Z T É S

**Tárgy: Településrendezési eszközök 21. számú módosításának elfogadása**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette: Budai Márta főépítészi ügyintéző**

**Siklósi József főépítész**

**Tisztelt Képviselő-testület!**

Magyarország Kormánya a 478/2020. (XI.3.) Kormányrendelet 1. §-ával 2020. november 3-án az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és határkörét egyszemélyben gyakorolja.

Komárom Város Önkormányzat Képviselő-testülete a 42/2020. (VI.23) határozatával döntött a településrendezési eszközök 21. számú módosításának megindításáról.

A módosítás célja az Aranyember utca tervezett meghosszabbításának törlése - a jelenlegi zsákutcában végződő szakaszától a Batsányi utcáig - a tömbben található telkek megközelíthetőségének figyelembe vétele mellett.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Eljr.) 32. § (4) bekezdés alapján a településrendezési eszköz módosítása egyszerűsített eljárásbantörténik.

Fentiek alapján Komárom Város településrendezési eszközeinek 21. számú módosítását egyszerűsített eljárással folytatta le Önkormányzatunk.

A településrendezési eszközök módosításának tervezési munkáit a Völgyzugoly Műhely Kft. végezte.

Tekintettel arra, hogy a módosítás a kérelmező érdekét szolgálja, ezért a kérelmező költségviselőként vesz részt a településtervezővel kötött szerződéses jogviszonyban.

Az eljárásra vonatkozóan az Eljr. 39-41. §-ai az alábbi előírásokat tartalmazzák:

1. Az egyszerűsített eljárás a véleményezési szakasz kezdeményezésével indul. A~~z~~ véleményezési szakaszt a polgármester kezdeményezi, amelyben az elkészült településrendezési eszközt megküldi a partnereknek az Eljr. 29/A. §-ban rögzítettek szerint, valamint az Eljr. 9. mellékletében meghatározott államigazgatási szerveknek. Az érintettek a kézhezvételétől számított 15 napon belül adhatnak írásos véleményt.
2. A véleményezést követően a beérkezett véleményeket ismertetni kell a képviselő-testülettel, amelyek elfogadásáról vagy el nem fogadásáról a képviselő-testület dönt. A vélemény, észrevétel el nem fogadása esetén a döntést indokolnia kell. A véleményezési szakasz a döntés dokumentálásával és közzétételével lezárul.
3. A polgármester, a véleményezési szakasz lezárását követően a településrendezési eszköz tervezetét vagy elfogadott észrevétel esetén a javított tervezetet, az eljárás során beérkezett valamennyi vélemény és a véleményezési szakaszban keletkezett egyéb dokumentum egy példányát, továbbá azok másolati példányát elektronikus adathordozón megküldi végső szakmai véleményezésre az állami főépítészi hatáskörében eljáró megyei kormányhivatalnak.
4. Az állami főépítészi hatáskörében eljáró megyei kormányhivatal a beérkezett dokumentumokat áttanulmányozza, és a beérkezésétől számított 21 napon belül megküldi a polgármesternek a településrendezési eszközzel kapcsolatos záró szakmai véleményét a településrendezési eszköz elfogadásához.
5. Záró szakmai vélemény akkor adható, ha valamennyi dokumentum hiánytalanul megküldésre került.

Az eljárás során az 1. pont szerinti partnerségi egyeztetést a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 165.§ (2) bekezdés alapján elektronikus úton folytattuk le. A településrendezési eszköz módosításának dokumentációját - Komárom Város Önkormányzat Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017. (X.6.) önkormányzati rendelete, valamint a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 165.§ (2) bekezdés alapján – a partnereknek, az államigazgatási szerveknek elektronikus úton elküldtük, valamint a város lakosságát hirdetményi úton tájékoztattuk, a város honlapján a dokumentumok elérhetőségét biztosítottuk. A munkaközi tájékoztatás lakossági fóruma elektronikus úton történt. A partnerek és a lakosság a módosítással kapcsolatos észrevételeiket, javaslataikat kizárólag elektronikusan tehették meg, melyre 15 nap állt rendelkezésükre.

Az Eljr. 39. § (2) bekezdésének megfelelően (fenti 2. pont) tájékoztattuk a képviselő-testületet, hogy az államigazgatási szervek közül észrevételt egyedül a Komárom-Esztergom Megyei Kormányhivatal Állami Főépítészi Iroda tett, de a tervezési feladat ellen nem emelt kifogást. A helyi építési szabályzatot módosító önkormányzati rendelet alkotásával kapcsolatban jogszabályszerkesztési hiányosságokra hívta fel a figyelmet. Az észrevétel a rendelet tervezetben átvezetésre került, így eltérő vélemény a véleményezési szakaszban nem maradt fenn. Ezt követően a képviselő-testület feladat- és hatáskörét gyakorolva a polgármester a 67/2020. (XI.) határozatával a településrendezési eszközök 21. számú módosítása során az államigazgatási szervektől beérkezett vélemények megismeréséről és a véleményezési szakasz, illetve a partnerségi egyeztetés lezárásáról döntött.

A 3. pontnak megfelelően a partnerségi egyeztetés lezárását követően a végső szakmai véleményezési szakasz lefolytatását kezdeményeztük az állami főépítésznél.

Az állami főépítész egyetértő záró szakmai véleményét 2020. december 15-én megküldte a polgármesternek, melyben javasolja a településrendezési eszközök módosításának képviselő-testület általi jóváhagyását.

A módosítás a helyi építési szabályzatot és annak mellékletét, a szabályozási tervet, valamint a szerkezeti tervet is érinti.

A szerkezeti tervet módosító fedvényterv az előterjesztés *1. melléklet*ét képezi.

A Helyi Építési Szabályzatról szóló3/2010. (II.19.) önkormányzati rendelet módosításának tervezetét és a Szabályozási Tervet módosító fedvénytervet az előterjesztés *2. melléklet*e tartalmazza.

A rendelet módosításának várható hatásait összefoglaló hatásvizsgálati lap az előterjesztés *3. melléklet*ét képezi.

A Völgyzugoly Műhely Kft. által elkészített Településrendezési eszközök 21. számú módosítása c. jóváhagyási dokumentációt az előterjesztés *4. melléklet*e tartalmazza.

Az állami főépítész záró szakmai véleményét az előterjesztés *5. melléklet*e tartalmazza.

**Kérjük a Tisztelt Képviselő-testületet, hogy az előterjesztés 2. mellékletében szereplő rendelet-tervezetet megvitatni és elfogadni szíveskedjenek.**

**Kérjük a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjenek.**

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**Fentiek értelmében, mint Komárom Város Polgármestere az épített környezet alakításáról és védelméről szóló 1997. évi LXXVIII. törvény 8. § (2) bekezdésében, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban Eljr.) 32. § (1) bekezdés b) pontjában előírt egyszerűsített eljárás lefolytatását követően megvizsgáltam a Komárom Város Szerkezeti tervéről szóló 40/2010. (II.18.) számú határozatának módosítására vonatkozó javaslatot.**

**A fentiek értelmében, mint Komárom Város Polgármestere az 1.1.1. Szerkezeti terv V.16 hatályos változatát az előterjesztés *1. mellékletét* képező szerkezeti tervet módosító fedvényrajzzal (TSZT/M15) módosítom.**

**Figyelemmel az épített környezet alakításáról és védelméről szóló 1997. évi LXXVIII. törvény 8. § (3) bekezdésében és az Eljr. 43. § (1) bekezdés b) pontjában foglaltakra, jelen határozat az elfogadását követő 15. napon lép hatályba.**

**Határidő: 2021. január 15.**

**Felelős: dr. Molnár Attila polgármester**

Komárom, 2020. december 31.

Nagyné Varga Juditdr. Molnár Attila

aljegyző polgármester

***Mellékletek:***

*1. melléklet* Szerkezeti Tervet módosító fedvényterv

(TSZT/M15 számú fedvényterv)

*2. melléklet* Rendelet tervezet

*2. melléklet 1. melléklete* Szabályozási Tervet módosító fedvényterv

(SZT/M33 fedvényterv)

*3. melléklet* Hatásvizsgálati lap

*4. melléklet* Településrendezési eszközök 21. számú módosítása c. jóváhagyásra előkészített anyag

*5. melléklet* Állami főépítész záró szakmai véleménye